**KOULULAISTEN ILTAPÄIVÄTOIMINTA LUKUVUONNA 2020–2021**

Tiedote huoltajille

Lappeenrannassa järjestetään perusopetuslain mukaista koululaisten iltapäivätoimintaa 1. ja 2. vuosiluokan oppilaille sekä 3. – 9. luokkien erityisen tuen piirissä oleville oppilaille. **Eksote järjestää niille oppilaille iltapäivätoimintaa, jotka kuuluvat erityishuolto-ohjelman piiriin ja hakeminen tapahtuu Eksoten kautta.**

Lappeenrannan kaupungin ylläpitämissä kouluissa iltapäivätoimintaa tuottavat kaupunki omana toimintana, Lappeenrannan seurakuntayhtymä sekä Lappeenrannan Salibandyn Tuki LST ry. Itä-Suomen suomalais-venäläisen koulun säätiö ja Lappeenrannan seudun Steinerkoulun kannatusyhdistys ry tuottavat omien koulujensa iltapäivätoiminnan.

Iltapäivätoimintaa järjestetään lukuvuoden arkikoulupäivinä 13.8.2020 – 4.6.2021 pääsääntöisesti klo 11.00 – 16.30. Iltapäivätoimintaa ei järjestetä koulun loma-aikoina. Lisätietoa iltapäivätoiminnasta löytyy Lappeenrannan kotisivuilta <https://www.lappeenranta.fi/fi/Palvelut/Kasvatus-ja-opetus/Perusopetus/Koululaisten-iltapaivatoiminta> .

**Iltapäivätoimintaan hakeminen**

**Iltapäivätoiminnan paikkaa täytyy hakea lukuvuosittain. Myös erityisen tuen piirissä olevalle oppilaalle tulee hakea iltapäivätoiminnan paikkaa hakuaikana.** **Lukuvuoden 2020-2021 iltapäivätoimintaan haetaan 19.4.2020 mennessä**.

**Hakemus tehdään sähköisesti Wilmassa** valitsemalla Hakemukset ja päätökset -> Tee uusi hakemus -> Iltapäivätoimintaan hakeminen. Tallentamisen jälkeen voit muuttaa hakemusta vielä 19.4.20 asti, jonka jälkeen hakemus siirtyy käsittelyyn ja tietoja ei voi enää muuttaa. Mikäli huoltajalla ei ole Wilma –tunnusta, tulee hänen ottaa yhteyttä lapsen päiväkotiin / kouluun. Wilman mobiili-sovellusta ei voi käyttää hakemuksen tekemiseen.

**Huom! Steinerin ja Itä-Suomen koulujen iltapäivätoimintaan haetaan näiden koulujen omassa Wilma-järjestelmässä.** Wilma-tunnukset näiden koulujen järjestelmään saa kyseiseltä koululta.

Lapsivalinnat iltapäivätoimintaan tehdään 31.5.20 mennessä. Päätökset julkaistaan Wilmassa ja Wilma tunnuksen omaava huoltaja saa päätöksestä sähköpostiviestin. Lisätietoa: p. 040 634 1414, [ph.maksupaatokset@lappeenranta.fi](mailto:ph.maksupaatokset@lappeenranta.fi) .

Lasten ja nuorten lautakunnan päätöksen mukaan iltapäivätoimintaan otetaan kaikki **hakuaikana hakeneet** erityisen tuen piirissä olevat oppilaat. Mikäli hakijoita on tämän jälkeen enemmän kuin vapaita paikkoja, ovat etusijalla 1. luokan oppilaat sekä ne oppilaat, joiden kohdalla on jokin toiminnan piiriin pääsyä puoltaja painava seikka. Tällaisena pidetään yksinhuoltajuutta, vanhempien iltatyötä tai mahdollisia lapsen kasvuun ja kehitykseen liittyviä pulmia. Mikäli paikkoja jää vapaaksi, voidaan lapsia ottaa ilmoittautumisjärjestyksessä vielä hakuajan jälkeen.

**Maksut**

**Lisätietoja maksusta saa erillisestä maksutiedotteesta, joka löytyy Wilman tiedotteista tai iltapäivätoiminnan nettisivuilta.** Palveluntarpeen mukaiset maksut ovat edelleen samat kuin edellisellä lukuvuodella. Maksu on 100 euroa kuukaudessa. Jos lapsi osallistuu iltapäivätoimintaan enintään 10 päivänä kuukaudessa (palveluntarve 1-10 pv/kk), on maksu 50 euroa. Maksu ei ole tulosidonnainen.

**Iltapäivätoiminnan sisältö**

Kullakin tuottajalla on oma toimintasuunnitelmansa, joka pohjautuu Lappeenrannan kaupungin iltapäivätoiminnan toimintasuunnitelmaan. Iltapäiväntoiminnassa autetaan tarvittaessa läksyjen teossa, mutta lopullinen vastuu lasten läksyjen teosta on lapsella ja vanhemmilla. Iltapäivä-toiminnassa tarjotaan lapselle välipala.

**Lukuvuonna 2020-2021 toimivat iltapäivätoiminnan ryhmät ja niiden tuottajat ovat seuraavat:**

Iltapäivätoiminnan ryhmä muodostuu, jos ryhmään hakee vähintään 12 lasta. Mikäli osallistuvien lasten määrä vähenee alle kahdeksaan, voi palveluntuottaja lakkauttaa toiminnan seuraavan kuukauden alusta. **Kimpisen koululla tulee toimimaan kaksi iltapäivätoiminnan ryhmää: oman toiminnan ryhmä ja seurakunnan ryhmä. Ryhmäjaot tehdään 31.5.20 mennessä.**

1. Joutsenon koulu (kaupungin oma toiminta, Penttiläntie 4)
2. Kaukaan koulu (oma toiminta ja seurakunta, paikka Kaukaan kerhohuone, Parkkarilankatu 28)
3. Kesämäen koulu (LST ry, Lavolankatu 16)
4. Kimpisen koulu (kaupungin oma toiminta ja LST ry, Peltola, Lappeenkatu 2)
5. Korvenkylän koulu (seurakunta, paikka seurakuntakoti, Harmaakalliontie 2)
6. Lappeen koulu (kaupungin oma toiminta, Järviniitunkatu 2)
7. Lauritsalan koulu (kaupungin oma toiminta, Hallituskatu 22)
8. Lönnrotin koulu (kaupungin oma toiminta, Lönnrotinkatu 1)
9. Myllymäen koulu (kaupungin oma toiminta, Hiessillankatu 10)
10. Pontuksen koulu (kaupungin oma toiminta, Muukontie 12)
11. Pulpin koulu (seurakunta, paikka seurakuntatalo, Linjatie 11)
12. Sammonlahden koulun Kuusimäen toimipiste (seurakunta, paikka Kourulan seurakuntakoti, Katajakatu 12)
13. Sammonlahden koulun Lavolan toimipiste (oma toiminta ja seurakunta, Lavolantie 16)
14. Sammonlahden koulun Skinnarilan toimipiste (kaupungin oma toiminta, paikka yliopisto RV4, Yliopistonkatu 34)
15. Voisalmen koulu (kaupungin oma toiminta, Voisalmentie 19)
16. Itä-Suomen koulu (Itä-Suomen koulu, Opintie 1)
17. Steinerkoulu (Steinerkoulu, Marssitie 21)

**Kasukkalan, Korkea-ahon, Nuijamaan, Simolan ja Ylämaan** **kouluilla sekä** **Joutsenon koulun Parjalan ja Ravattilan toimipisteissä** ei ole iltapäivätoiminnan palveluntuottajaa. Näiden koulujen iltapäivätoimintaan voi kuitenkin hakea. Jos hakijoita on vähintään 12, kuuluttaa hyvinvointi- ja sivistyspalvelut järjestöjä tai muita toimijoita tarjoutumaan koulun iltapäivätoiminnan tuottajaksi kaupungin maksamaa avustusta vastaan. Jos ulkopuolista palveluntuottajaa ei löydy, ei iltapäivätoiminnan ryhmää voida perustaa.

Jos iltapäivätoiminnan ryhmää ei muodostu, voi koululaiselle hakea varhaiskasvatuspaikkaa koulun yhteydessä tai koulun läheisyydessä olevasta päiväkotiryhmästä. Koululainen voidaan ottaa varhaiskasvatukseen, jos ryhmässä on tilaa. Varhaiskasvatuksesta peritään varhaiskasvatuksen asiakasmaksu.